als_Latn dik_Latn sag_Latn
Shumica e qytetarëve të Maqedonisë janë të shqetësuar lidhur me punën e autoriteteve lokale, tregojnë rezultatet nga anketa kombëtare e Institutit Republikan Ndërkombëtar (IRI) i zbatuar përmes intervistave fytyrë në fytyrë ndaj 1.108 qytetarëve në periudhën prej datës 4 deri më 12 mars të këtij viti.
Prej të anketuarve 51 për qind kanë deklaruar se deri diku ose janë shumë të pakënaqur nga puna e kryetarëve të tyre të komunave, ndërsa 47 për qind i kanë shfaqur qëndrimet e njëjta për këshillat e tyre komunal. Pakënaqësi nga administrate lokale kanë shfaqur 46 për qind nga të anketuarit.
Madje 37 për qind vlerësojnë se komuna e tyre lëviz në drejtim të gabuar, 35 për qind janë neutral, ndërsa vetëm 23 për qind vlerësojnë se komuna e tyre lëviz në drejtimin e duhur.
Mbështetje për anëtarësim në BE kanë dhënë 72 për qind nga të anketuarit, ndërsa për anëtarësim në NATO janë prononcuar 71 për qind.
Megjithatë 59 për qind vlerësojnë se për momentin Maqedonia është më larg prej anëtarësimit fuqiplotë në BE se sa në vitin 2005, kur për herë të parë u bë kandidate.
als_Latn als_Latn als_Latn als_Latn als_Latn